કોર્પોરેટ ક્ષેત્ર દ્વારા પણ બજેટમાં લાભની આશા રાખવામાં આવી રહી છે. સિમેન્ટ ઉદ્યોગ દ્વારા 28 ટકા જીએસટીમાં ઘટાડો કરવાની માંગણી છે. જો 28 ટકા જીએસટીમાં ઘટાડો થાય તો મકાન નિર્માણ ક્ષેત્રે લોકોને લાભ મળી શકે. એફએમસીજી કંપનીઓ કે જે ટૂથપેસ્ટ સહિતની વિવિધ ચીજવસ્તુઓ બનાવે છે તેઓ કેન્દ્રનું આગામી બજેટ ગ્રામીણ બજારો પર કેન્દ્રિત હોય એવી આશા રાખી રહ્યાં છે. જેથી ગ્રામીણ ક્ષેત્રે વેતન અને મજૂરીમાં જે ઘટાડો થઇ રહ્યો છે તેને પહોંચી શકાય અને વધારે રોજગારીનું નિર્માણ કરી શકે. એક અન્ય માગણી એવી છે કે કેન્દ્ર સરકાર જીએસટીના ઓછા દરોને કારણે આવકમાં ઘટાડો ભરપાઈ કરવા માટે કેટલીક આયાતી ચીજવસ્તુઓ પર વધારો કરી શકે છે. બજેટમાં તેનો ઉલ્લેખ થવાની શક્યતા છે જેમ કે ઊર્જા, કેમિકલ કેપિટલ ગૂડસ સેક્ટર સાથે જોડાયેલી ચીજવસ્તુઓ હાલમાં સસ્તાં દરે આયાત થાય છે. તેના પર વધારો કરવામાં આવે તો ભારતના આ સેક્ટરને લાભ થઇ શકે છે બીજા તરફ સરકારની આવકમાં પણ વધારો થઇ શકે છે.